Store sovjetiske encyklopedi

Store sovjetiske encyklopedi eller SSE (russisk: Большая советская энциклопедия eller БСЭ, norsk transliterasjon: Bolsjaja sovetskaja entsiklopedija – BSE) er et av de største og mest omfattende leksikonene på russisk, utgitt av det statlige forlaget Sovetskaja entsiklopedija.

 Utgivelser 
Det var tre utgaver av SSE. Den første utgaven var på 65 bind (65 000 artikler, pluss et tilleggsbind om Sovjetunionen), og ble utgitt fra 1926–1947, med Otto Schmidt som hovedredaktør (til 1941). 

Den andre utgaven var på 50 bind (100 000 artikler, pluss et tilleggsbind) ble utgitt fra 1950 til 1958, med hovedredaktørene Sergej Vavilov (til 1951) og Boris Vvedenskij (til 1969). To registerbind til denne utgaven ble utgitt i 1960. 

Den tredje utgaven, utgitt fra 1969 til 1978, inneholdt 30 bind (100 000 artikler, pluss et registerbind utgitt i 1981. Bind 24 var på to bøker, hvorav det ene var en hel bok om Sovjetunionen) – med alt i alt 21 millioner ordKister, Kenneth:Kister's Best Encyclopedias, 2. utg. Oryx Press 1994, s.365, og hovedredaktøren (fra 1969) var Aleksander Prokhorov.

I perioden 1957–1990 ble det hvert år utgitt Store sovjetiske encyklopedis årbok, med oppdaterte artikler om Sovjetunionen og alle verdens land.

Den første online-utgaven, en eksakt kopi i tekst og bilder av den tredje (såkalte «Røde») utgaven, ble utgitt av Rubricon.com i 2000.

 Øvrige redaktører 
Blant SSEs redaktører og bidragsytere var mange ledende vitenskapsfolk og politikere: Viktor Ambartsumian, Nikolaj Bajbakov, Mykola Bazjan, Nikolaj Bogoljubov, Andrej Bubnov, Nikolaj Bukharin, Nikolaj Burdenko, Mikhail Frunze, Viktor Glusjkov, Igor Grabar, Veniamin Kagan, Ivan Knunjants, Andrej Kolmogorov, Valerian Kujbysjev, Anatolij Lunatsjarskij, Vladimir Obrutsjev, Aleksandr Oparin, Jurij Prokhorov, Karl Radek, Nikolaj Semasjko og Kliment Vorosjilov.

 Oversettelser 
 Engelsk 
Den tredje utgaven ble oversatt og utgitt på engelsk i 31 bind mellom 1974 og 1983 av Macmillan Publishers. Hvert bind ble oversatt separat, og krevde bruk av et indeks som ble lagt til i begynnelsen på hvert bind for å lokalisere spesifikke artikler, og det var nyttig med kjennskap til russisk for å finne riktig bind første gang. Ikke alle artiklene ble oversatt til engelsk, og disse er merket i indekset. Enkelte artikler var tydelig anti-amerikanske i sin vinkling, noe som er forståelig gitt de internasjonale spenningene og den ideologiske konflikten mellom USA og SSSR på den tid.

 Gresk
Den tredje utgaven ble også oversatt og utgitt på gresk i 34 bind fra 1977 til 1983. Alle artikler som omhandlet Hellas eller gresk historie, kultur og samfunn ble utvidet, og flere hundre nye artikler ble skrevet spesielt for den greske utgaven. Som følge av dette inneholder den greske utgaven for eksempel både den opprinnelig russiske artikkelen om Hellas, så vel som en mye større artikkel skrevet av greske bidragsytere. Flere av artiklene formidler synspunkter som tydelig heller over mot venstre, åpenbart på grunn av bidragsyternes politiske tilknytninger. Et tilleggsbind som dekte 1980-tallet ble etterhvert utgitt i 1989. 

 Andre sovjetiske encyklopedier 
Originalens tittelNorsk tittelBindUtgittУкраїнська радянська енциклопедіяUkrainske sovjetiske encyklopedi17 1959-1965Беларуская савецкая энцыклапедыяHviterussiske sovjetiske encyklopedi121969-1975Ўзбек совет энциклопедиясиUsbekiske sovjetiske encyklopedi141971-1980Қазақ совет энциклопедиясыKasakhiske sovjetiske encyklopedi101972-1978ქართული საბჭოთა ენციკლოპედიაGeorgiske sovjetiske encyklopedi121975-1987Азәрбајҹан Совет ЕнсиклопедијасыAserbajdsjanske sovjetiske encyklopedi101976-1987Lietuviškoji tarybinė enciklopedijaLitauiske sovjetiske encyklopedi101976-1985Енчиклопедия советикэ молдовеняскэMoldaviske sovjetiske encyklopedi81970-1981Latvijas padomju enciklopēdijaLatviske sovjetiske encyklopedi111981-1988Кыргыз Совет ЭнциклопедиясыKirgisiske sovjetiske encyklopedi61976-1980Энциклопедияи советии тоҷикTadsjikiske sovjetiske encyklopedi81978-1988Հայկական սովետական հանրագիտարանArmenske sovjetiske encyklopedi131974-1987Түркмен совет энциклопедиясыTurkmenske sovjetiske encyklopedi101974-1989Eesti nõukogude entsüklopeediaEstiske sovjetiske encyklopedi81968-1976

Damnatio memoriae
Etter «likvideringen» av Lavrentij Berija, den beryktede sjefen for NKVD, i 1953, sendte utgiverne — angivelig som følge av et overveldende krav fra publikum — et brev fra redaktøren til abonnentene på den andre utgavenSophie Lambroschini, «Russia: Putin-Decreed ‘Great Russian’ Encyclopedia Debuts At Moscow Book Fair », Radio Free Europe/Radio Liberty, som beordret dem til å klippe ut og ødelegge den tresiders artikkelen om Berija, og i dens sted lime inn vedlagte erstatningssider som utvidet naboartiklene om F. W. Bergholz, Beringhavet, og biskop Berkeley.O. Lawrence Burnette Jr. og William Converse Haygood (red.), [http://www.questia.com/PM.qst?a=o&d=6048534 A Soviet View of the American past: An Annotated Translation of the Section on American History in the Great Soviet Encyclopedia] (Chicago: Scott, Foresman, 1964), s. 7.

 Bibliografi 
Great Soviet encyclopedia, red. A. M. Prokhorov (New York: Macmillan, London: Collier Macmillan, 1974–1983) 31 bind, tre registerbind. Oversettelse av den tredje russiske utgaven av Bol'sjaja sovetskaja entsiklopedija
Kister, Kenneth. Kister's Best Encyclopedias. 2. utg. (1994)

 Se også 
Damnatio memoriae
Store russiske encyklopedi

 Referanser 

 Eksterne lenker 
 Store sovjetiske encyclopedia online (russisk)
 SSE med alle bilder og artikler på Rubricon (russisk, betalt abonnement kreves for tilgang)

Kategori:Oppslagsverk
Kategori:Sovjetunionen
Kategori:Russisk
Kategori:Bøker fra 1926